[Luister] ‘Ontdek jou lewensdoel’: Talente en gawes – Deel 8Frans Cronjé en Wanda Bam tydens ‘n opname in die Kaapse Kansel opname. “Ek glo vas dat God elkeen van ons met unieke gawes en talente geskape het. Sodra jy besef wat joune is, beskik jy eintlik dadelik oor ŉ duidelike kaart om jou te lei na wat jy met jou lewe moet doen.” Só skryf Frans Cronjé in sy boek, Ontdek jou lewensdoel. In die program motiveer Frans jou om vas te stel wat jou talente en gawes is. “Elke mens is ŉ genie. Maar as jy ŉ vis beoordeel aan sy vermoë om ŉ boom te klim, sal hy sy hele lewe glo hy is onnosel.” Albert Einstein Meer oor die reeks: Dié opname is deel van ŉ reeks en vervaardig deur Radio Kaapse Kansel. Dit vorm deel van die 2018-Lewensdoel-veldtog, wat ten doel het om jonk en oud te inspireer om hul ware lewensdoel te ontdek en daardeur ŉ betekenisvolle verskil in die wêreld te maak. Vind meer uit oor die rolprent, The Roar, en gaan lees meer oor Frans se boek, Ontdek jou lewensdoel.